als_Latn dik_Latn sag_Latn
Prokuple, 19 korrik 2014 - Autoritetet serbe e kanë lejuar ministrinë e Diasporës Ibrahim Makolli, për t’i vizituar të lënduarit e aksidentit të autobusit Salzburg-Prishtinë, pikërisht në Prokuple të Serbisë, dhe se tashmë ai ka kaluar kufirin Kosovë- Serbi.
Sipas zyrtarëve të Ministrisë së Diasporës, ministri Makolli ka pritur hiq me pak se tre orë në kufirin ndërmjet Kosovës dhe Serbisë. Ministri Makolli ka pritur më shumë se tre orë për ta kaluar kufirin.
“Megjithatë ai tashmë është rrugës për në Prokuple, ku do t’i vizitojë të lënduarit”, ka thënë për Kosova Info, Zgjim Gashi, këshilltar i ministrit Ibrahim Makolli.
Më herët Ministri Makolli ka deklaruar se janë gjithsejtë 35 persona të lënduar prej tyre vetëm gjashtë pak më rëndë, dhe sipas tij, në vendin e ngjarjes nga Kosova ka shkuar edhe një zyrtar nga Kosova.
Përndryshe, një autobus në relacionin Salzburg-Prishtinë, është aksidentuar pikërisht në Prokuple të Serbisë, ku të gjithë udhëtar kanë qenë shqiptar nga Kosova. /KI/
als_Latn als_Latn als_Latn als_Latn als_Latn